|  |  |
| --- | --- |
| Slika na kojoj se prikazuje dvoranske igre i sportovi, Igre, igra na ploči, stolna igra  Opis je automatski generiran  **REPUBLIKA HRVATSKA**  **VARAŽDINSKA ŽUPANIJA**  **Županijska skupština** |  |

NACRT  
KLASA: 029-01/25-01/4

URBROJ:

Varaždin, 2025.

Na temelju članka 33. stavka 1. točke 4. Statuta Varaždinske županije („Službeni vjesnik Varaždinske županije“ broj 14/18., 7/20. i 65/20. – pročišćeni tekst i 11/21.) i članka 56. Poslovnika o radu Županijske skupštine („Službeni vjesnik Varaždinske županije“ broj 26/18., 7/20., 65/20. – pročišćeni tekst i 11/21.), Županijska skupština Varaždinske županije (dalje u tekstu: Županijska skupština), na sjednici održanoj dana - 2025. godine, donosi

**ODLUKU**

**o osnivanju Koordinacije za ljudska prava Varaždinske županije**

**I. OPĆE ODREDBE**

**Članak 1.**

Ovom Odlukom uređuje se osnivanje Koordinacije za ljudska prava Varaždinske županije (u nastavku: Koordinacija), broj članova, djelokrug i način rada, informiranje, odnos prema Županijskoj skupštini i županu, način financiranja rada, osiguravanje prostornih i drugih uvjeta za rad Koordinacije te ostala pitanja od značenja za rad Koordinacije.

**Članak 2.**

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol.

**Članak 3.**

Koordinacija je savjetodavno tijelo Županijske skupštine za pitanja ljudskih prava u Varaždinskoj županiji.

**II. SASTAV I MANDAT ČLANOVA KOORDINACIJE**

**Članak 4.**

Koordinacija za ljudska prava ima predsjednika, zamjenika predsjednika i 9 članova.

Članove koordinacije imenuje Županijska skupština posebnim rješenjem.

Mandat članovima Povjerenstva počinje datumom donošenja rješenja i traje do isteka mandata saziva Županijske skupštine koja ih je imenovala.

**III. DJELOKRUG I NAČIN RADA**

**Članak 5.**

Koordinacija ima slijedeće zadaće:

* prikuplja podatke o stanju ljudskih prava i sloboda i prava nacionalnih manjina na području Županije i razmatra ih na sjednicama,
* upozorava nadležna tijela Županije na pojedine slučajeve kršenja ljudskih prava te predlaže rješenja,
* predlaže i provodi aktivnosti na promicanju ljudskih prava i poboljšanje zaštite ljudskih prava na području Županije, u svim segmentima ljudskih prava,
* provodi nacionalne dokumente zaštite i promicanja ljudskih prava i suzbijanja diskriminacije, u skladu s nadležnostima,
* organizira seminare i druge oblike edukacije o ljudskim pravima,
* rješava predstavke građana,
* surađuje s organizacijama civilnog društva koje se bave ljudskim pravima, pučkim pravobraniteljem i ostalim tijelima,
* obavlja i ostale poslove, sukladno zadaćama određenim ovom Odlukom i Nacionalnim dokumentima iz područja zaštite ljudskih prava.

**Članak 7.**

Koordinacija održava sjednice po potrebi, a najmanje dvaput godišnje. Koordinacija se može održati i elektroničkim putem.

Članovima Koordinacije koji ne mogu nazočiti sjednici koja se održava fizički omogućit će se, sukladno tehničkim i organizacijskim mogućnostima, sudjelovanje na sjednici elektroničkim putem, odnosno audio i/ili videokonferencijskim putem.

Članovi Koordinacije koji će na sjednici sudjelovati elektroničkim putem, odnosno putem audio i/ili videokonferencijskim putem sukladno stavku 3. ovoga članka o tome će predsjednika obavijestiti najkasnije tri dana prije održavanja sjednice.

Sjednice Koordinacije saziva i njima predsjeda predsjednik a u njegovom odsustvu zamjenik predsjednika.

Predsjednik Koordinacije dužan je sazvati sjednicu Koordinacije na prijedlog najmanje 1/3 članova Koordinacije.

Članovi Povjerenstva donose svoje odluke većinom glasova prisutnih članova.

**IV. INFORMIRANJE**

**Članak 8.**

Koordinacija Županijskoj skupštini podnosi izvješće o radu jednom godišnje.

**Članak 9.**

Stručne i administrativne poslove za Povjerenstva obavlja upravni odjel sukladno nadležnosti određenoj odlukom o upravnim tijelima.

**V. FINANCIRANJE**

**Članak 10.**

Članovi Povjerenstva imaju pravo na naknadu za svoj rad na sjednici sukladno važećoj Odluci o naknadama vijećnicima i članovima radnih tijela Županijske skupštine Varaždinske županije („Službeni vjesnik Varaždinske županije“ broj 6/11. i 11/21.).

Financijska sredstva za rad Povjerenstva osiguravaju se u Proračunu Varaždinske županije.

Varaždinska županija osigurava prostor Povjerenstva za održavanje sjednica.

**VI. OSTALA PITANJA**

**Članak 11.**

Na ostala pitanja koja nisu obuhvaćena ovom Odlukom primjenjuje se Statut Varaždinske županije te Poslovnik o radu Županijske skupštine.

**VII. PRIJELAZNE I ZAVRŠNE ODREDBE**

**Članak 12.**

Stupanjem na snagu ove Odluke prestaje važiti Odluka o osnivanju Koordinacije za ljudska prava Varaždinske županije („Službeni vjesnik Varaždinske županije“ broj 48/09.) i Rješenje o imenovanju članova Koordinacije za ljudska prava Varaždinske županije („Službeni vjesnik Varaždinske županije“ broj 96/21. i 20/24.).

**Članak 13.**

Ova Odluka stupa na snagu osmoga dana od dana objave u „Službenom vjesniku Varaždinske županije.

**PREDSJEDNIK ŽUPANIJSKE SKUPŠTINE**

**Krunoslav Lukačić, mag. ing. traff.**

**Obrazloženje**

Koordinacije za ljudska prava Varaždinske županije osnovana je 2009. godine kao savjetodavno tijelo Županijske skupštine Varaždinske županije koja se bavi praćenjem i zaštitom ljudskih prava na području županije. Ovom Odlukom o osnivanju Koordinacije za ljudska prava Varaždinske županije, usklađuje se rad Koordinacije s Nacionalnim planom zaštite i promicanja ljudskih prava i suzbijanja diskriminacije za razdoblje do 2027. godine kao i razrađuje način sudjelovanja i odlučivanja na sjednicama Koordinacije.

U dosadašnjoj Odluci o osnivanju Koordinacije za ljudska prava Varaždinske županije nisu bila uređena pitanja sudjelovanja i odlučivanja elektroničkim putem, koji se pokazao kao čest problem tijekom prošlog saziva Koordinacije zbog ograničenja okupljanja tijekom pandemije korona virusa (Covid-19).

Sudjelovanje i odlučivanje članova elektroničkim putem, putem video i/ili audio poziva, omogućuje se participativno i aktivnije sudjelovanje članovima ovog tijela.

Za provedbu ove Odluke potrebo je osigurati financijska sredstva u Proračunu Varaždinske županije za 2025. godinu.

**ŽUPAN**

**Anđelko Stričak**